છેલ્લાં થોડાં વર્ષથી દેશ-પરદેશમાં સામાજિક અને રાજકીય પરિસ્થિતિ ખૂબ બદલાઈ ગઈ છે અને બદલાતી રહે છે. દુઃખ અને અફસોસની વાત એ છે કે, વિશ્વકક્ષાએ રુશ્વતખોરી અને ધાર્મિક સતામણીમાં ઇન્ડિયાનું સ્થાન મોખરે છે! આપણે પરદેશની વાત બાજુએ મૂકીને દેશની અને એમાં ગુજરાતની સાંપ્રત પરિસ્થિતિની વાત કરીએ. આજે દેશમાં “અમર-અકબર-આન્ટની”નાં બંધુત્વ અને ભાઈચારો રહ્યાં નથી. ઈદ માટે નવાં કપડાં ખરીદવા ગયેલા કિશોર જુનાઇડ ખાનને તીક્ષ્ણ હથિયારથી રેલગાડીના મુસાફરો વચ્ચે મારી નાખવામાં આવ્યા! નિડર પત્રકાર ગૌરી લંકેશને એમના ઘર આગળ બુરખાધારી બે મોટરસાઇકલ સવારોએ ગોળી મારીને સ્થળ પર જ મારી નાખ્યાં.